**Թոմաս Արթուր Դարվիլ** (անգլ.՝ Arthur Darvill, հայտնի է որպես **Արթուր Դարվիլ**, հունիսի 17, 1982(1982-06-17), Բիրմինգհեմ, Անգլիա, Միացյալ Թագավորություն), անգլիացի դերասան և երաժիշտ։ Նա հայտնի է «Դոկտոր Ով» հեռուստասերիալում Ռորի Ուիլյամսի և «Սպանություն ծովափում» հեռուստասերիալում Ռևի Փոլ Քոթսի դերերով։ Նա մարմնավորում է Ռիպ Հանթերին *The CW* հեռուստաալիքի «Վաղվա լեգենդները» հեռուստասերիալում։

Վաղ կյանք
---------

Դարվիլի մայրը՝ Էլին, դերասանուհի է, Արթուրի վաղ մանկության ժամանակ նա աշխատել է դիմակների, տիկնիկների հետ և խաղացել է Քենոն Հիլ թատրոնի, հյուրախաղերով շրջագայել Միացյալ Թագավորությունով և աշխարհով։ Քրոջ ծնունդից առաջ Դարվիլը մի քանի շրջագայություն է կատարել, որպեսզի օգնի մորը մի քանի շոուների կարգավորման հարցում։ 1993 թվականից մինչև 2000 թվականները հաճախել է Վուստեշիրի Բրոմսգրով դպրոցը։

Գործունեություն
---------------

### Վաղ աշխատանք

Դարվիլը տասը տարեկան հասակում միացել է Երիտասարդական թատրոնի ընկերությանը։ Նա եղել է CITV մանկական հեռուստաալիքի կազմակերպության անդամ 1991 թվականից մինչև 2000 թվականը և 2000 թվականին անցել է աշխատանքի։ Այդ ժամանակ նրան անվանում էին Թոմ Դարվիլ։ Նա լքեց հեռուտաալիքը 2001 թվականին և ստեղծեց իր սեփական թատրոնային ընկերությունը (*Fuego's Men*)։ 21 տարեկանում Դարվիլը երիտասարդական թատրոն չորս ընկերների հետ տեղափոխվեց Լոնդոն և յուրաքանչյուրը տեղ ապահովեց իր համար դրամատիկական դպրոցում։ Նրանք միասին Ուայթ Սիթիում նոր տուն տեղափոխվեցին։ Դարվիլը հմտացավ դերասանության մեջ Դրամատիկական արվեստի արքայական ակադեմիայում։

### Հեռուստատեսություն և ֆիլմեր

2008 թվականին Դարվիլը կատարել է իր հեռուստատեսային դեբյուտը նկարահանվելով *ITV* հեռուստաալիքի «Նա սպանել է Քուփերներին» քրեական դրամայում։ Նույն թվականին նա մարմնավորել է Էդվարդ «Թիփ» Դորիթին *BBC* հեռուստասերիալի «Փոքրիկ Դորիթը» հեռուստասերիալում։

Նա սկսել է խաղալ Ռորի Ուիլյամսի դերը *BBC* հեռուստաալիքի գիտագեղարվեստական «Դոկտոր Ով» հեռուստասերիալի հինգերորդ եթերաշրջանում։ Նա երկրորդական դերակատար էր վեցերորդ եթերաշրջանում և համաձայնվեց նկարահանվել յոթերորդ եթերաշրջանում, մինչև նա և Քերեն Գիլանը կլքեին հեռուստասերիալը։

Դարվիլը ունեցել է փոքրիկ դեր Ռիդլի Սքոթի «Ռոբին Հուդ» ֆիլմում և մարմնավորել է Միք Գալահերին «Սեքս, թմրանյութեր և ռոքնռոլ» ֆիլմում։ 2011 թվականի ամռանը նա Շեքսպիրի «Գլոբուս» թատրոնում խաղացել է «Բժիշկ Ֆասթուս» ներկայացման մեջ։

2015 թվականի մարտին հայտարարվեց, որ Դարվիլը միացել է *The CW* հեռուստաալիքի «Վաղվա լեգենդները» հեռուստասերիալի անձնակազմին՝ խաղալու ժամանակի ճանապարհորդ Ռիպ Հանթերին, որը հանդիսանում էր «Նետ» և «Ֆլեշ» հեռուստասերիալների սփին–օֆֆը։

### Այլ աշխատանք

Դարվիլը նաև երաժիշտ և կոմպոզիտոր է, նա գրել է երգեր և երաժշտություններ *Բուշ* թատրոնի համար։

Անձնական կյանք
--------------

Դարվիլը նվագում է կիթառ և ստեղնաշարային գործիքներ, դեռահասության տարիքում եղել «Էդմունդ» ինդի խմբի անդամ։ Խմբի անվանումը կապված է «Առյուծը, կախարդը և պահարանը» գրքի հերոս Էդմունդ Պևենիսի հետ, որը նրա ամենասիրելի հերոսն էր։ Արթուրը սիրում է խոհարարությամբ զբաղվել, այցելել թատրոն և երաժշտական համերգների։ Նա և «Դոկտոր ով» հեռուստասերիալի աստղեր Քերեն Գիլանն ու Մեթ Սմիթը մոտիկ ընկերներ են։

Ֆիլմագրություն
--------------

### Հեռուստատեսություն

| Տարի | Անվանում | Դեր | Նշումներ |
| --- | --- | --- | --- |
| 2001 | Սութի | Թոմ |  |
| 2008 | Նա սպանել է Քուփերներին | Ոստիկանական կոնստեբլ |  |
| 2008 | Փոքրիկ Դորիթը | Եդվարդ «Թիփ» Դորիթ | 7 սերիա |
| 2010–2012 | Դոկտոր Ով | Ռորի Ուիլյամս | Երկրորդական դեր 5-րդ եթերաշրջան, հիմնական դեր 6-7Ա եթերաշրջան (27 սերիա) |
| 2012 | Դրախտ | Բրեդլի Բուրոուս | 1 սերիա |
| 2013–ից | Սպանություն ծովափում | Փոլ Քոթս | 1-ին եթերաշրջան (2013) և 2-րդ եթերաշրջան (2015) |
| 2013 | Սպիտակ թագուհին | Հենրի Սթաֆորդ | 2 սերիա |
| 2016-ից | Վաղվա լեգենդները | Ռիպ Հանթեր | Հիմնական դեր |

### Ֆիլմ

| Տարի | Անվանում | Դեր | Նշումներ |
| --- | --- | --- | --- |
| 2009 | Pelican Blood | Քամերուն |  |
| 2010 | Սեքս, թմրանյութեր և ռոքնռոլ | Միք Գալահեր |  |
| 2010 | Ռոբին Հուդ | Գրում |  |
| 2014 | Պինգվին | Սեմ | կարճամենտրաժ ֆիլմՋայն |

### Տեսախաղեր

| Տարի | Անվանում | Դեր | Նշումներ |
| --- | --- | --- | --- |
| 2011 | Doctor Who: The Gunpowder Plot | Ռորի Ուիլյամ | Ձայն և պատկեր |

Ծանոթագրություններ
------------------

1. 1 2  Internet Broadway Database — 2000.
2. ↑
3. ↑  ""Two Old Bromsgrovians chosen for BBC Adaptation"" (PDF). Bromsgrovian News Review. Գարուն, 2010. p. 17. Արխիվացված է the original (PDF) 2013 թ․ դեկտեմբերի 12-ին. Retrieved 2010 թ․ մայիսի 8.
4. ↑  "«Բժիշկ ով»։ Քերեն Գիլան և Արթուր Դարվիլ". Լոնդոն: The Guardian. 2012 թ․ սեպտեմբերի 15.
5. 1 2  "Սա Ռորիի վերջն է". The Evening Standard. 2011 թ․ մայիսի 27. Retrieved 2011 թ․ մայիսի 28.
6. ↑  Wightman, Catriona (2016 թ․ հունիսի 20). "Ի՞նչ է պատահել CITV հեռուստաալիքի ներկայացուցիչներին". *Digital Spy*. Retrieved 2016 թ․ հունիսի 20.
7. ↑  "Արթուր Դարվիլը «Բժիշկ ով»-ից գնում է Բժիկ Ֆուստուս". BBC. 2011 թ․ հունիսի 10.
8. ↑  "Ռորին կվերադառնա".
9. ↑  "Քերեն Գիլանը և Արթուր Դարվիլը լքում են հեռուստասերիալը". Արխիվացված է the original 2012 թ․ հունվարի 7-ին. Retrieved 2016 թ․ հուլիսի 30.
10. ↑  "CW-ի «Նետ»/«Ֆլեշ» հեռուստասերիալի սփին-օֆֆին միանում է ժամանակի ճանապարհորդ". *The Hollywood Reporter*. 2015 թ․ մարտի 30.
11. ↑  "Արթուր Դարվիլ։ Ես մեծ սիրով կրկին կաշխատեմ Քերեն Գիլանի և Մեթ Սմիթի հետ". *RadioTimes*.

Արտաքին հղումներ
----------------

* Արթուր Դարվիլը *Internet Movie Database* կայքում
* Արթուր Դարվիլը Թվիթթեր կայքում
* Արթուր Դարվիլը Ինստագրամ կայքում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Discogs · Internet Broadway Database · Internet Movie Database · ԿինոՊոիսկ · Metacritic · MusicBrainz · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 13020953 · BNE: XX5711135 · CONOR: 211781475 · GND: 1227018770 · ISNI: 0000000372066802 · LCCN: no2009145512 · SUDOC: 232670331 · VIAF: 50149106196268491608 · WorldCat VIAF: 50149106196268491608 |

 |

 |